נשיונל ג'יאוגרפיק

אגודת נשיונל ג׳יאוגרפיק או האגודה הלאומית לגאוגרפיה (מאנגלית: National Geographic Society, ובראשי תיבות NGS) היא אגודה מדעית אמריקאית שהוקמה בארצות הברית בשנת 1888.<ref name=":19"></ref><ref name=":1"></ref><ref name=":2"></ref><ref name=":0"></ref> האגודה עוסקת בחקר ארצות, גאוגרפיה, ידיעת הטבע, שימור הטבע, וחקר תרבויות לצד קידום החינוך בעולם ויצירת תכנים לירחון המדעי וערוץ הטלוויזיה שנקראים על שמה.<ref name=":1" /><ref name=":3"></ref> לאגודה פעילות בין־לאומית, והיא אחת האגודות המדעיות הגדולות והחשובות בעולם. מטה האגודה ממוקם בוושינגטון די סי, בירת ארצות הברית.

== היסטוריה ==
האגודה נוסדה על ידי שלושים ושלושה אמריקאים אמידים במועדון הקוסמוס בוושינגטון די סי, בירת ארצות הברית ב־13 בינואר בשנת 1888, והוכרזה באופן חוקי כעבור שבועיים ב־27 בינואר.<ref name=":19" /><ref name=":2" /><ref name=":0" /> גרדינר האברד , אחד מהמייסדים המרכזיים, נבחר להיות הנשיא הראשון של האגודה.<ref name=":0" />

בשנת 1888, תשעה חודשים לאחר היווסדותה, האגודה משיקה את הירחון שלה, נשיונל ג'יאוגרפיק מגזין .
נאו־קלאסיות בשנת 1913. הבניין נמצא סמוך לבניין ההנהלה ומוזיאון האגודה.]]
בשנת 1890 האגודה יוצאת למשלחת הראשונה שלה; המשלחת נערכה באלסקה.<ref name=":41" />

בשנת 1898 אלכסנדר גרהם בל נבחר להיות הנשיא השני של האגודה לאחר פטירת האברד בסוף השנה הקודמת.<ref name=":0" /><ref name=":10"></ref>

בשנת 1902 מושלם הבניין המקורי של האגודה שנמצא סמוך למבנה ההנהלה הנוכחי. המבנה קיבל תוספות נאו־קלאסיות בשנת 1913 כדי להתאים את סגנון מבנה ההנהלה החדש לצדו שבנייתו התחילה באותה שנה. כיום הבניין משמש כאולם הנצחה לזיכרון האברד, נשיא האגודה הראשון ואחד ממייסדיה.

בשנת 1906 הנשיא תאודור רוזוולט מעניק לראשונה את הפרס היוקרתי של האגודה, מדליית האברד, לחוקר הארצות רוברט פירי על הישגיו בקוטב הצפוני.<ref name=":44"></ref><ref></ref>

בשנת 1963 מושלם משכן המוזיאון, שמשמש בין היתר גם את מטה האגודה.<ref name=":48"></ref>

בשנת 1965 האגודה משיקה תוכניות טלוויזיה בצבע ברשתות השונות: CBS, ABC, PBS, ו־NBC.<ref></ref>

בשנת 1997 האגודה מקימה את ערוץ נשיונל ג׳יאוגרפיק. הערוץ מתחיל את שידריו הראשונים בבריטניה ואירלנד, ארבע שנים לפני שהושק בארצות הברית.<ref></ref>

בשנת 2001 האגודה משיקה את ערוץ נשיונל ג׳יאוגרפיק בארצות הברית יחד עם רשת FOX.<ref></ref>

בשנת 2006 האגודה זוכה בפרס נסיך אסטוריאס לתקשורת ומדעי הרוח.<ref></ref>

בשנת 2015 האגודה מתארגנת מחדש והקימה חברת שותפות עם אולפני המאה ה־20 שתנהל את ערוץ הטלוויזיה, הירחון, ואת המוצרים שממותגים על שמה.<ref name=":49"></ref>

בשנת 2019 האגודה מחליטה להעביר את סלעי הגרניט שנמצאו בשער המטה שלה לאמריקן יוניברסטי לטובת תכנון שער חדש עם וולט דיסני.<ref></ref><ref></ref>

== פעילות ==
=== תמיכה וקידום במחקר ===
האגודה מממנת מאות מיזמים לשימור וחקר כדור הארץ והטבע מדי שנה.<ref name=":3" />
{| class="wikitable sortable mw-collapsible"
|+משלחות ופרויקטים היסטוריים שנתמכו על ידי האגודה
!חוקר/ת
!נושא
!שנה
!הערות
!מקור
|-
|ישראל ראסל
|אלסקה
|1890
|המשלחת הראשונה של האגודה.
|<ref name=":41" />
|-
|רוברט פירי
|הקוטב הצפוני
|1909
|בפועל, פירי החמיץ את הקוטב הצפוני בכ־40 ק״מ.
|<ref></ref>
|-
|רוברט בארלט
|הקוטב הצפוני
|1926–1945
|הוביל את הספינה מוריסי במשלחות רבות בקוטב הצפוני.
|
|-
|היירם בינגהאם
|מאצ'ו פיצ'ו
|1912, 1915
|
|
|-
|ריצ'רד בירד
|הקוטב הדרומי
|1928–1930
|הטיסה הראשונה מעל הקוטב הדרומי.
|<ref></ref><ref></ref>
|-
|ז'אק קוסטו
|צלילה תת־ימית
|1952
|נתמך על ידי ממשלת צרפת, האקדמיה הלאומית למדעים של צרפת, וצי ארצות הברית.
|<ref></ref>
|-
|ג'יין גודול
|שימפנזות
|
|
|<ref></ref>
|-
|דיאן פוסי
|גורילות
|
|
|
|-
|ג'ורג' באס
|ארכאולוגיה
|
|
|
|-
|רוברט בלארד
|איתור הטיטניק
|
|
|
|-
|פאול זרנו
|דינוזאורים
|
|
|
|-
|בריידי בר
|תנינאים
|
|
|
|-
|פול סלופק
|נדידת האדם הקדמון
|2013
|מסע באורך 34,000 ק״מ שנערך שבע שנים, בעקבות נדידת האדם הקדמון
|
|}

=== פרסומים ===
בנוסף לכתבי עת וירחונים מחזוריים, האגודה מפרסמת ספרים, מפות, אטלסים, ואנציקלופדיות.
{| class="wikitable"
|+פרסומים וירחונים של האגודה הלאומית לגאוגרפיה
!שם
!מחזור
!הערות
!פרסום ראשון
!מקור
|-
|National Geographic
|חודשי
|הירחון המרכזי של האגודה
|1888
|
|-
|National Geographic School Bulletin
|הופסק
|הוחלף ב־1975 ב־World. התפרסם מדי שבוע ופנה לתלמידי בתי ספר יסודיים.
|1919
|
|-
|National Geographic World
|הופסק
|פוצל ב־2001 ל־Explorer ו־Kids.
|1975
|<ref name=":48" />
|-
|National Geographic Traveler
|הופסק
|הופסק בשנת 2019 בארה״ב. התמקד בטיולים ובמסלולי טיולים.
|1984
|<ref name=":48" />
|-
|National Geographic Explorer
|
|
|2001
|
|-
|National Geographic Kids
|
|גרסה מותאמת לילדים מראשית קריאה ועד נוער.
|2001
|
|-
|National Geographic Little Kids
|
|פונה לילדים בגילאי 3–6.
|
|
|-
|National Geographic Adventure
|הופסק
|הופסק בשנת 2009. התמקד בעיקר בספורט אתגרי.
|1991
|<ref></ref>
|-
|National Geographic History
|
|
|2015
|
|}

=== פרסים ===
האגודה מחלקת פרסים על הישגים יוצאי דופן בחקר הארצות, גאוגרפיה, שימור הטבע, חינוך, ותקשורת המונים.
{| class="wikitable"
|+פרסי האגודה הלאומית לגאוגרפיה
!שם
!נקרא על שם
!מחזור
!תחום
!הישג הפרס, והערות נוספות
!הקמה
!מקור
|-
|מדליית האברד
|גרדינר גרין האברד (ראו בפרק מייסדים)
|שנתי
|חקר הארצות
|הפרס היוקרתי של האגודה. הוענק לראשונה לרוברט פירי בשנת 1906.
|1906
|<ref name=":44" />
|-
|מדליית אלכסנדר גרהם בל
|אלכסנדר גרהם בל (הנשיא השני של האגודה)
|ללא
|גאוגרפיה
|מוענק לעיתים נדירות. נכון לשנת 2022, הפרס הוענק לפחות פעמיים, בכל פעם לזוג זוכים: בשנת 1980 ובשנת 2010.
|1980
|<ref></ref><ref></ref>
|-
|פרס באפט
|הווארד גראהם באפט
|שני זוכים כל שנה
|שימור הטבע
|כל פעם זוכה אחד מאפריקה, וזוכה אחד מאמריקה הדרומית.
|2020
|<ref></ref>
|-
|פרס סקידמור
|אלייזה סקידמור (האישה הראשונה בחבר הנאמנים של האגודה)
|(מידע חסר)
|תקשורת
|הסברה יוצאת דופן בתקשורת המונים בנושא שימור כדור הארץ והחיי.
|2020
|<ref></ref>
|-
|פרס גרוסוונור
|גילברט גרוסוונור 
|(מידע חסר)
|חינוך
|הישג יוצא דופן בחינוך והוראה בתחום חקר הארצות, שימור כדור הארץ, ומדעים בחינוך יסודי, תיכוני, או תואר ראשון.
|2020
|<ref></ref>
|-
|פרס המנהיגות ה”פלנטרית“
|ללא
|(מידע חסר)
|יחסי חוץ
|הקמת גן לאומי לשימור הטבע או הקמת אזור מוגן על פי חוק בין לאומי לשימור הטבע
|2020
|<ref></ref>
|}

== מוזאון ==

מוזאון נשיונל ג׳יאוגרפיק או המוזאון הלאומי לגאוגרפיה (מאנגלית: National Geographic Museum) הוא מוזאון שהאגודה מפעילה לקהל הרחב כמרכז המבקרים והפעילויות שלה.

=== מבנה ===
בניין המוזאון משמש גם את מטה האגודה יחד עם הבניין המנהלתי של האגודה הסמוך לו. הוא תוכנן באדריכלות ניו פורמליסטית ,<ref name=":152"></ref> האופיינית למבנים ציבוריים בארצות הברית,<ref></ref> על ידי האדריכל אדוארד דארל סטון ,<ref name=":152" /> שתכנן גם את בניין המוזיאון לאמנות מודרנית.

=== פעילויות ===
במוזאון מתקיימות תערוכות שונות שמציגות הישגים וגילויים ממסעות ומשלחות שנתמכו או אורגנו על ידי האגודה.<ref name=":45"></ref> האגודה ממליצה על שעתיים לביקור ממוצע.<ref name=":45" /> הרישוי לצילום בידי המבקרים משתנה מתערוכה לתערוכה.<ref name=":45" /> במוזאון פועלת חנות האגודה, מלבד הירחון, ספרים, ציוד למטייל, ושאר מוצריה הטיפוסיים, האגודה מייבאת אליה גם פריטים ייחודיים שנוצרו בעבודת יד במקומות שונים בעולם.<ref name=":45" /> בנוסף, על פי האגודה, כל הרכישות בחנות והכרטיסים למוזאון ממנים את המשלחות והמיזמים המדעיים השונים של האגודה.<ref name=":45" />

== שותפות ==

שותפות נשיונל ג׳יאוגרפיק (מאנגלית: National Geographic Partners, LLC, בראשי תיבות: NGP) היא תאגיד נפרד לתקשורת המונים עם כוונות רווח, והיא אחראית על עריכת והפצת הירחון, הפקת ושידור הערוץ עם תכנים לקהל הרחב מטעם האגודה.<ref name=":3" /> התאגיד בבעלות משותפת בין האגודה וחברת וולט דיסני. נכון לשנת 2020 לחברת וולט דיסני בעלות של 73%, ולאגודה בעלות של 27% על השותפות כדי שתוכל לממן את הוצאות המחקר והפעילות שלה.<ref name=":3" />

=== היסטוריה ===
השותפות הוקמה במקור בשנת 2015 עם אולפני המאה ה־20, ובשנת 2019 הבעלות של אולפני המאה ה־20 עברה לידי חברת וולט דיסני אחרי שזאת רכשה את אולפני המאה ה־20.<ref name=":49" />

== ירחון ==
ירחון נשיונל ג׳יאוגרפיק או הירחון הלאומי לגאוגרפיה (מאנגלית: National Geographic, משמו הקודם באנגלית: National Geographic Magazine) הוא ירחון למדע פופולרי מטעם האגודה, ומוגש לקהל הרחב בכל רחבי העולם במחזור חודשי על ידי השותפות הלאומית לגאוגרפיה עם . נכון לשנת 2022, הירחון מתורגם ל־41 שפות.<ref name=":3" />

=== היסטוריה ===
המהדורות הראשונות של הירחון היו בסגנון תמציתי ומדעי, ופנו לאליטה האקדמית של ארצות הברית.<ref name=":0" /> מנגד, אלכסנדר גרהם בל התעקש שהירחון חייב לפנות לקהל הרחב עם הרבה תמונות ותצלומים מרהיבים מהטבע, אף על פי שבזמנו לא היה נהוג להרבות בתמונות בפרסומים מדעים, אלא רק בעיתונות זולה.<ref name=":0" /> גישתו החדשנית של בל הנחילה לירחון הצלחה רבה, והפכה את האגודה לבין־לאומית ורבת השפעה כפי שהיא היום.<ref name=":0" /><ref name=":48" />

==== מסך הברזל ====
בשנת 1950 המשטר הקומוניסטי בצ׳כוסלובקיה החרים את כל העותקים של שתי מהדורות הירחון מחודשי מאי ויוני. האגודה דווחה שזאת הייתה הפעם הראשונה שמדינה כלשהי החרימה או אסרה את הירחון שלה. במהדורות הופיעו שני מאמרים על חירותן של יפן וקוריאה הדרומית לחבור אל המערב החופשי שמעבר למסך הברזל.<ref></ref>

==== הנערה האפגנית ====

בשנת 1985 בעמוד השער של מהדורת יוני הופיע תצלום מאת הצלם סטיב מק׳קורי בו מופיעה דמות נערה אפגנית עם עיניים ירוקות בוהקות, שיער שחור, וכיסוי ראש בצבע ערמוני. דמותה קסמה לקוראים מכל רחבי העולם ונהייתה כה מפורסמת עד שהפכה לפניה של האגודה. למרות זאת, הנערה בתמונה לא זוהתה עד שנת 2002, כשנמצאה התברר שהיא פליטה אפגנית שנסה מארצה במהלך מלחמת אפגניסטן עם ברית המועצות.

==== שרידי גזענות ====
בשנת 2018 בחודש אפריל האגודה פרסמה מהדורה מיוחדת לסוגיית הגזענות בארצות הברית לציון 50 שנות זיכרון לפטירת מרטין לותר קינג.<ref></ref> עם פרסום המהדורה, האגודה בקשה מג׳ון מייסון, פרופסור לתולדות אפריקה מאוניברסיטת וירג׳יניה, לזהות שרידים של גזענות בפרסומיה הישנים של האגודה מהמאות הקודמים.<ref name=":15"></ref> לאחר סקירה מקיפה, מייסון דיווח לאגודה כי מצא עריכה ושפה גזענית במהדורות ישנות של הירחון. מייסון לא חסך בביקורתו, וטען כי העריכה והשפה התייחסו אל ילידים כאל תופעת טבע פראית, ולא סיקרה את הילידים העירוניים כלל, אף על פי שהשתלבו היטב בתרבות המערב; ובכך, לטענת מייסון, האגודה למעשה תרמה באופן עקיף לתפיסה הגזענית שהייתה רווחת באותם הזמנים.<ref name=":15" /> להפתעת מייסון, האגודה לא התכחשה, אלא קיבלה את ביקורתו, והוסיפה כי ההכרה בעבר שלה היא צעד הכרחי להתפתחותה וכינון ערכיה לעתיד.<ref name=":15" />

=== בישראל ===

הירחון מתורגם לעברית ומתפרסם בישראל במחזור חודשי, על ידי חברת מעריב החזקות. בשנת 1998 הושקה לראשונה המהדורה העברית של הירחון. ובשנת 2010 הושקה לראשונה המהדורה הערבית של הירחון.<ref></ref>

==== מהדורה לציבור החרדי ====
בשנת 2008 פורסמה מהדורה דו־חודשית מיוחדת של הירחון עם תכנים מותאמים לציבור החרדי.<ref name=":46"></ref><ref name=":47" /> המהדורה הייתה פרי שיתוף פעולה בין החברה הזכיינית הישראלית וקו עיתונות דתית.<ref name=":46" /> לדברי העורכת של המהדורה העברית דאז, דפנה רז, מטרת המהדורה לא הייתה לצנזר קטעים, אלא להגיש לציבור החרדי כתבות שאינן פוגעות ב”רגישויות“ מסוימות של הציבור החרדי.<ref name=":47" /> מתוך הדוגמאות שרז נתנה נמנו סוגיות כמו תורת האבולוציה, וצניעות הגוף בתצלומים אנתרופולוגיים.<ref name=":47"></ref>

== ערוץ טלוויזיה ==

ערוץ נשיונל ג׳יאוגרפיק (באנגלית: National Geographic, או בשמו הקודם: National Geographic Channel) הוא ערוץ טלוויזיה מטעם האגודה, ומופק על ידי השותפות עם חברת וולט דיסני. נכון לשנת 2022, ערוץ הטלוויזיה משודר ב־172 מדינות.<ref name=":3" />

== מייסדים ==
האגודה נוסדה על ידי שלושים ושלושה אמריקאים אמידים במועדון הקוסמוס בוושינגטון די סי, בירת ארצות הברית ב־13 בינואר בשנת 1888, והתאגדה באופן חוקי ב־27 בינואר באותה שנה.<ref name=":19" /><ref name=":2" /><ref name=":0" /> בכל שנה, ביום שישי בשבוע שלפני יום הזיכרון הלאומי של ארצות הברית, מתקיים יום המייסדים של האגודה (באנגלית: Founders Day), בו האגודה מנציחה את זכרם של שלושים ושלושת מייסדיה.<ref name=":0" />

=== סקירה ===
ששת המייסדים שתכננו את מפגש ההקמה הראשון ב־13 בינואר 1888 היו גרדינר האברד, אדולפוס גרילי, ג'ון בארטלט, הנרי מיטשל, הנרי גנט, ואלמון תומפסון.<ref name=":21"></ref><ref name=":33"></ref> במפגש זה השתתפו חמישה עשר מייסדים בסך הכל (מתוך תשעת המייסדים הנוספים שהצטרפו היו ג'ון פאוול,<ref name=":21" /> רוג'רס בירני,<ref name=":4"></ref> קלרנס דטון,<ref name=":21" /> הנרי הנשאו,<ref name=":31"></ref> גרוב גילברט,<ref name=":31" /> קלינטון מריאם,<ref name=":31" /> ג'יימס וולינג,<ref name=":34"></ref> וג'ורג' קנאן<ref name=":38" />). בשנת 1937, כעבור 49 שנים מאירוע ההקמה, נשיא האגודה הזמין את המייסדים רוג'רס בירני, קלינטון מריאם, וסמואל גנט כדי להעיד מזיכרונם האישי על שמותיהם של שאר המייסדים שנכחו באירוע ההקמה השני שהתרחש ב־27 בינואר בשנת 1888. לאחר הצלבת המידע הוסקה הרשימה המלאה והסופית של שלושים ושלושת המייסדים הידועה כיום.<ref name=":4" />
{| class="wikitable mw-collapsible"
|+שלושים ושלושת מייסדי האגודה הלאומית לגאוגרפיה
!שם
!אלמה מאטר
!מוסד
!תחום
!מקורות
|-
|קליבלנד אבי
|אוניברסיטת העיר ניו יורק, אוניברסיטת הרווארד
|שירות מזג האוויר הלאומי 
|מטאורולוגיה, אסטרונומיה
|<ref name=":24"></ref><ref></ref>
|-
|הרברט גוברנור אוגדן 
|(הצטרף לסקר הגאודטי בגיל 17)
|הסקר הגאודטי צבא האיחוד
|טופוגרפיה, קרטוגרפיה, הנדסה אזרחית, הנדסה צבאית
|<ref name=":22"></ref>
|-
|ג׳ון ראסל בארטלט 
|האקדמיה הימית
|צי ארצות הברית, הסקר הגאודטי 
|ימאות, אוקיינוגרפיה, הידרוגרפיה
|<ref name=":23"></ref>
|-
|רוג׳רס בירני 
|האקדמיה הצבאית
|צבא ארצות הברית
|חימוש, חקר ארצות
|<ref name=":4" />
|-
|מרקוס בייקר 
|אוניברסיטת מישיגן, אוניברסיטת ג׳ורג׳ וושינגטון
|אוניברסיטת מישיגן,<ref name=":17"></ref> הסקר הגאודטי 
|ידיעת הטבע, גאולוגיה, קרטוגרפיה, עריכה, הוראת המתמטיקה, משפטים
|<ref name=":16"></ref>
|-
|פרנק בייקר 
|אוניברסיטת ג׳ורג׳ וושינגטון, אוניברסיטת ג׳ורג׳טאון
|צבא ארצות הברית, אוניברסיטת ג׳ורג׳טאון, גן החיות הלאומי , מכון סמית׳סוניאן
|אנטומיה
|<ref name=":5"></ref>
|-
|צ׳רלס ג׳יימס בל 
|מכללת וסלי (דבלין) 
|חברת הטלפון בל 
|מנהל עסקים, בנקאות, השקעות, כלכלה
|<ref name=":30"></ref>
|-
|ג׳ורג׳ בראון גוד 
|אוניברסיטת וסליאן , אוניברסיטת הרווארד
|מכון סמית׳סוניאן, נציבות הדגה 
|אוצרות, איכתיולוגיה, גנאלוגיה, ידיעת הטבע
|<ref name=":12"></ref><ref name=":13"></ref>
|-
|ג׳יימס הווארד גור 
|אוניברסיטת ג׳ורג׳ וושינגטון
|אוניברסיטת ג׳ורג׳ וושינגטון, הסקר הגאולוגי
|מתמטיקה, הוראת המתמטיקה, גאודזיה, אסטרונומיה
|<ref name=":26"></ref>
|-
|וילארד דרייק ג׳ונסון 
|(מידע חסר)
|הסקר הגאולוגי, שירות היערות
|גלציולוגיה , טופוגרפיה, קרטוגרפיה, הידרוגרפיה, גאולוגיה, אתנולוגיה
|<ref></ref>
|-
|גרוב קרל גילברט 
|אוניברסיטת רוצ׳סטר
|ווארד למדעי הטבע , הסקר הגאולוגי
|גאולוגיה, גאומורפולוגיה, השקיה
|<ref name=":27"></ref><ref></ref>
|-
|הנרי גנט 
|אוניברסיטת הרווארד
|הסקר הגאולוגי
|קרטוגרפיה, טופוגרפיה, חקר ארצות, אסטרונומיה
|<ref name=":25"></ref><ref></ref><ref name=":28"></ref>
|-
|סמואל גנט 
|מכללת בוודאין , (מידע חסר)
|הסקר הגאולוגי
|טופוגרפיה, קרטוגרפיה
|<ref></ref><ref></ref>
|-
|אדולפוס גרילי 
|(התנדב לצבא בגיל 17)
|צבא ארצות הברית
|חקר ארצות, תקשורת צבאית 
|<ref name=":20"></ref>
|-
|קלרנס דטון
|אוניברסיטת ייל
|צבא ארצות הברית, הסקר הגאולוגי
|חימוש, שירה, גאולוגיה, סייסמולוגיה, וולקנולוגיה, טופוגרפיה, הידרוגרפיה
|<ref name=":6"></ref>
|-
|וויליאם הילי דאל 
|אוניברסיטת הרווארד
|וסטרן יוניון, מכון סמית׳סוניאן, הסקר הגאודטי , הסקר הגאולוגי
|ידיעת הטבע, רכיכות, אנתרופולוגיה, פלאונטולוגיה, קרטוגרפיה
|<ref name=":9"></ref>
|-
|ארתור פאוול דייוויס 
|אוניברסיטת ג׳ורג׳ וושינגטון
|לשכת הטיוב, הסקר הגאולוגי
|הידרוגרפיה, טופוגרפיה, הנדסה אזרחית
|<ref name=":7"></ref>
|-
|גרדינר גרין האברד 
|מכללת דארטמות׳, אוניברסיטת הרווארד
|חברת הטלפון בל 
|עריכת דין, השקעות
|<ref name=":0" /><ref name=":10" />
|-
|אדוארד אוורט היידן 
|האקדמיה הימית
|צי ארצות הברית, מכון סמית׳סוניאן, הסקר הגאולוגי
|ימאות, מטאורולוגיה ימית
|<ref name=":32"></ref>
|-
|הנרי הנשאו 
|תיכון קיימברידג׳ 
|הסקר הביולוגי
|אורניתולוגיה, אתנולוגיה
|<ref name=":31" />
|-
|ג׳יימס קלארק וולינג 
|אוניברסיטת פרינסטון
|אוניברסיטת פרינסטון, אוניברסיטת ג׳ורג׳ וושינגטון
|חינוך, ניהול בתי ספר, עיתונאות, עריכה, ספרות אנגלית, הוראה, אקדמיה
|<ref name=":34" />
|-
|אוטו הילגארד טיטמן 
|(הצטרף לסקר הגאודטי בגיל 17)
|הסקר הגאודטי 
|גאודזיה, אסטרונומיה
|<ref name=":35"></ref>
|-
|רוברט מולדרו 
|(מידע חסר)
|הסקר הגאולוגי
|גאולוגיה
|<ref name=":11"></ref>
|-
|הנרי מיטשל 
|(הצטרף לסקר הגאודטי בגיל 19)
|הסקר הגאודטי 
|אוקיינוגרפיה, הידרוגרפיה
|<ref name=":33" />
|-
|ג׳ורג׳ וואלאס מלוויל 
|אוניברסיטת ניו יורק
|צי ארצות הברית
|הנדסה צבאית, חקר ארצות, ימאות
|<ref name=":36"></ref>
|-
|קלינטון הארט מריאם 
|אוניברסיטת ייל, אוניברסיטת קולומביה
|מחלקת החקלאות, הסקר הביולוגי
|זואולוגיה, ממלוגיה, אורניתולוגיה, אנטומולוגיה, אקולוגיה, אתנוגרפיה, אנתרופולוגיה, אנטומיה, פחלוץ, ידיעת הטבע
|<ref name=":37"></ref>
|-
|ג׳ון וסלי פאוול
|מכללת וויטון , אוברלין קולג׳
|צבא ארצות הברית, הסקר הגאולוגי, מכון סמית׳סוניאן
|גאולוגיה, גאומורפולוגיה, אנתרופולוגיה תרבותית
|<ref name=":18"></ref>
|-
|וויליאם ברמוול פאוול 
|מכללת וויטון , לומברד קולג׳ 
|רשות החינוך באילינוי ובוושינגטון די סי
|חינוך, פיקוח בתי ספר ציבוריים
|<ref name=":39"></ref>
|-
|ג׳ורג׳ קנאן 
|(מידע חסר)
|וסטרן יוניון, סוכנות הידיעות AP
|עיתונאות, אנתרופולוגיה תרבותית
|<ref name=":38"></ref>
|-
|ישראל ראסל 
|אוניברסיטת העיר ניו יורק, אוניברסיטת קולומביה
|אוניברסיטת קולומביה, אוניברסיטת מישיגן, הסקר הגאולוגי, הסקר הגאודטי 
|גאולוגיה, אסטרונומיה, חקר ארצות
|<ref name=":41"></ref>
|-
|ווינפילד סקוט שלי 
|האקדמיה הימית
|צי ארצות הברית
|ימאות
|<ref name=":42"></ref>
|-
|אלמון האריס תומפסון 
|מכללת וויטון 
|צבא ארצות הברית, רשות החינוך באילינוי, הסקר הגאולוגי
|טופוגרפיה, קרטוגרפיה, גאולוגיה, חקר ארצות, פיקוח בתי ספר ציבוריים
|<ref name=":21" />
|-
|גילברט תומפסון 
|(מידע חסר)
|צבא ארצות הברית, הסקר הגאולוגי
|טיפוגרפיה, טופוגרפיה, שרטוט טכני
|<ref name=":43"></ref>
|}

==== מעורבות אלכסנדר גרהם בל ====
בניגוד לתפיסה הרווחת, לטענת האגודה, אלכסנדר גרהם בל למעשה לא היה אחד מאותם שלושים ושלושת המייסדים שנכחו באירוע ההקמה.<ref name=":0" /> עם זאת, בל השפיע רבות על האגודה ועל הירחון שלה, והיה קרוב משפחה של שני מייסדים. בל היה נשוי ל־מייבל האברד ,<ref></ref> בתו של גרדינר האברד, מייסד האגודה הראשי והנשיא הראשון שלה.<ref name=":0" /><ref name=":10" /><ref name=":14"></ref> צ׳רלס בל , נוסף מהמייסדים, ואלכסנדר גרהם בל היו בני דודים.<ref name=":30" /> בל עיצב את ירחון האגודה לקהל הרחב כפי שהוא מוכר כיום, ונבחר להיות נשיא האגודה השני בשנים 1898–1903.<ref name=":0" /><ref name=":10" /><ref name=":48" /> בנוסף, בל הכיר את פרנק בייקר עוד לפני שהאגודה הוקמה, כשניסו יחד להציל את חייו של הנשיא גרפילד לאחר שנורה בהתנקשות.<ref name=":5" />

=== שירות צבאי ===
לפחות 13 מהמייסדים שירתו בצבא ארצות הברית או בצי ארצות הברית בדרגות שונות לצד עיסוקם המדעי. כשליש מהמייסדים אף התנדבו לצבא האיחוד או שהיו במצב שירות סדיר במלחמת האזרחים האמריקאית. הם השתתפו בלחימה מתוך אמונה בשחרור הדרום מעבדות.

==== צבא ארצות הברית ====
לפחות שמונה מהמייסדים שירתו בזרוע היבשתית, צבא ארצות הברית. ג׳ון וסלי פאוול, שהתנגד בתוקף לעבדות, התנדב לצבא האיחוד במלחמת האזרחים האמריקאית, ונטל פיקוד על יחידת מתנדבי אילינוי. הוא נפצע קשות מירי בקרב שילה ואיבד את ידו הימנית.<ref name=":40"></ref><ref name=":18" /> במהלך מלחמות האינדיאנים, פאוול חקר את תרבותם ולשונם של שבטי ילידי אמריקה במאמץ לגשר בין ארצות הברית והשבטים.<ref name=":18" /> פרנק בייקר השהה את לימודיו כדי להתנדב לצבא האיחוד במלחמת האזרחים, היכן ששירת עם יחידת חיל רגלים של מתנדבי ניו יורק במספר קרבות.<ref name=":5" /> לאחר שסיים את לימודיו, קלרנס דטון התנדב לצבא האיחוד במלחמת האזרחים, ושירת כקצין ביחידת חיל רגלים מקונטיקט. בהמשך הועבר לחיל החימוש בצבא הסדיר, היכן ששירת בתפקידים ודרגות שונות כארבעים שנים.<ref name=":6" /> רוג׳רס בירני התחיל את שירותו בצבא ארצות הברית כקצין חיל רגלים במלחמות האינדיאנים במערב, ואחר כך כחוקר ארצות. מאוחר יותר שירת בחיל החימוש במהלך מלחמת ארצות הברית–ספרד, וסיים את שירותו בדרגת קרנל (אלוף-משנה) כשנתיים לפני שארצות הברית נכנסה למלחמת העולם הראשונה.<ref name=":8"></ref><ref name=":4" /> אדולפוס גרילי, זוכה מדליית הכבוד, התחיל את שירותו כמתנדב בצבא האיחוד במלחמת האזרחים וטיפס עד דרגת מייג׳ור ג׳נרל (אלוף) בצבא הסדיר. גרילי הוביל את משלחת מפרץ ליידי פרנקלין בקוטב הצפוני מטעם .<ref name=":20" /><ref name=":29"></ref> ג׳ורג׳ קנאן, עתיד להיות עיתונאי רב השפעה בזמנו, שירת בצבא האיחוד בתפקיד טלגרף.<ref name=":38" /> אלמון תומפסון התנדב לצבא האיחוד בעיצומה של מלחמת האזרחים, ושירת כלוטננט ביחידת מתנדבי אילינוי.<ref name=":21" /> גילברט תומפסון התנדב לצבא האיחוד, היכן שגויס לגדוד המהנדסים. תפקידו היה כרוך לרוב בביצורים.<ref name=":43" />

==== צי ארצות הברית ====
ה[[משחתת האמריקאית "שלי" שפעלה בין השנים 1918–1945 נקראה על שם המייסד ווינפילד שלי.<ref name=":42" />]]
לפחות ארבעה מהמייסדים שרתו בזרוע הימית, צי ארצות הברית. ג׳ון בארטלט - במהלך מלחמת האזרחים האמריקאית פיקד על הסלופ המלחמתי ברוקלין והשתתף ב, כיבוש ניו־אורלינס, ובמצור על ויקסבורג.<ref name=":23" /> בנוסף, במלחמת ארצות הברית–ספרד, שירת כראש משרד המודיעין הימי, מפקח שירות האותות החופי, וראש צי העזר.<ref name=":23" /> אדוארד היידן היה חוקר מטאורולוגיה ימית מטעם הצי לאורך כל הקריירה שלו.<ref name=":32" /> בנוסף למשלחתו בקוטב הצפוני, ג׳ורג׳ מלוויל שירת בצי ארצות הברית במהלך מלחמת האזרחים היכן שכבש את ספינת פלורידה מכוחות הקונפדרציה. במהלך שירותו, הגיע לדרגת אדמירל משנה (דרגת אלוף בצה"ל) ופיקח על עיצובן של 120 ספינות של הצי האמריקאי.<ref name=":36" /> לפני מלחמת האזרחים, ווינפילד שלי שירת בחופי יפן וסין, אך עם פרוץ המלחמה, הוא ראה שירות מלא בחופי הקונפדרציה.<ref name=":42" /> בשנת 1884, שלי הוביל את החילוץ הימי השלישי בעקבות המשלחת האבודה של אדולפוס גרילי בקוטב הצפוני.<ref name=":42" /> על שמו נקראה המשחתת האמריקאית שלי שפעלה בין השנים 1918–1945.<ref name=":42" />

==== בשתי הזרועות ====
הרברט אוגדן שירת כמהנדס מטעם הסקר הגאודטי בתכנון ביצורים עבור צבא האיחוד במהלך מלחמת האזרחים האמריקאית. בשונה משאר המייסדים שהשתייכו לזרוע הצבא או לזרוע הצי, אוגדן עבד בתכנון והנדסת הביצורים עבור שתי הזרועות.<ref name=":22" />

=== שירות ציבורי ===
שירות ציבורי הוא מאפיין מובהק באישיותם של מייסדי האגודה. לפחות 27 מתוך 33 המייסדים שירתו במוסדות ציבוריים ללא כוונות רווח בנוסף לעיסוקם באגודה עצמה. בין המייסדים נמנים בין היתר מפקחי בתי ספר ציבוריים, חוקרי ארצות, חוקרי תרבויות, מהנדסים אזרחיים, עיתונאי, מפקח גן החיות הלאומי , ומנחה שירות מזג האוויר הלאומי . לפחות 14 מהמייסדים היו חוקרי ארצות בסקר הגאולוגי, 7 בסקר הגאודטי, ו־2 בסקר הביולוגי (ראו פירוט בפרק ”משלחות“); ולפחות 4 השתייכו למכון סמית׳סוניאן. בין המקרים הייחודים: קליבלנד אבי נחשב לאבי שירות מזג האוויר הלאומי של ארצות הברית.<ref name=":24" /> פרנק בייקר נבחר להיות המפקח השני של גן החיות הלאומי.<ref name=":5" /> לצד לשכת הטיוב, הסקר הגאולוגי, ושאר המשלחות ההידרוגרפיות שערך באמריקה התיכונה ובאסיה, ארתור דייוויס היה אחראי גם על תכנון עירוני במדינת קליפורניה בעיר אוקלנד.<ref name=":7" /> ג׳ורג׳ קנאן היה מהעיתונאים החשובים של סוכנות הידיעות AP בזמנו, מלאכתו הייתה בעיקר אודות האימפריה הרוסית.<ref name=":38" />

=== משלחות ===
כפי שמסתמן מהמשלחות הרבות בהם השתתפו המייסדים, רובם הכירו זה את זה במהלכן. האגודה נוסדה בהשראת אותן משלחות ולפיכך היא נמצאת כיום בחוד החנית של חקר הארצות ושימור כדור הארץ.

==== המערב הישן ====
[[בול דואר מטעם שירות הדואר מנציח את שמו של ג׳ון וסלי פאוול על המשלחת בקולרדו בשנת 1869]]
בין השנים 1871–1879 המייסדים רוג׳רס בירני, גרוב גילברט, הנרי הנשאו, ישראל ראסל, וגילברט תומפסון השתתפו בסקר ווילר של צבא ארצות הברית שנערך במערב הישן.<ref name=":4" /><ref name=":27" /><ref name=":31" /><ref name=":41" /><ref name=":43" /> בשנת 1874 רוג׳רס בירני הצטרף לסקר ווילר בניו מקסיקו היכן שגילה שרידי אנסאזי, ובשנת 1875 הוביל משלחת משלו בעמק המוות.<ref name=":4" /> בשנת 1871 המייסדים הנרי גנט וקלינטון מריאם השתתפו בסקר היידן שנערך במדינת ויומינג.<ref name=":37" /><ref name=":25" /><ref name=":28" /> בין השנים 1867–1879 ג׳ון פאוול הוביל את הסקר הגאולוגי הנודע על שמו במערב הישן, מאוחר יותר סקר פאוול התאחד עם סקר ווילר וסקר היידן לתוך הסקר הגאולוגי של ארצות הברית שהוקם בשנת 1879.<ref name=":18" /><ref name=":40" /><ref></ref><ref name=":27" /> במשלחות סקר פאוול השתתפו לפחות ארבעה מייסדים נוספים: גרוב גילברט, קלרנס דטון, ארתור דייוויס, ואלמון תומפסון.<ref name=":27" /><ref name=":7" /><ref name=":21" /> זמן מה לאחר פירוק סקר ווילר (1879), הנרי הנשאו נשלח למערב הישן על ידי ג׳ון פאוול כדי לתעד ולסקור את אוכלוסיות ילידי אמריקה בגבול עם מקסיקו, הוא סיים את משלחתו בשנת 1894.<ref name=":31" /> בשנת 1884 דאל עבר לסקר הגאולוגי בהנהגת ג׳ון פאוול.<ref name=":9" />

==== אלסקה ====
בשנת 1865, ויליאם דאל הצטרף למשלחת הטלגרף הרוסי–אמריקאי באלסקה מטעם וסטרן יוניון.<ref name=":9" /> בשנת 1871, דאל הצטרף לסקר הגאודטי והמשיך את סיוריו באלסקה באופן עצמאי.<ref name=":9" /> בשנת 1872, מרקוס בייקר הצטרף לסיורי החופים של דאל באלסקה.<ref name=":16" /> בשנת 1890, ישראל ראסל הוביל את המשלחת הראשונה על שם האגודה שנתיים לאחר שנוסדה, המשלחת נערכה באלסקה.<ref name=":41" /> בשנת 1893, הרברט אוגדן הוביל משלחת בגבול אלסקה–קנדה.<ref name=":22" /> בשנת 1899, גרוב גילברט, הנרי גנט, וויליאם דאל, וקלינטון מריאם השתתפו במשלחת הרימן באלסקה.<ref name=":27" /><ref name=":28" /><ref name=":37" /> בשנות ה־90 של המאה ה־19, רוברט מולדרו נשלח על ידי הסקר הגאולוגי לסייר בנהר סוסיטנה שבאלסקה.<ref name=":11" />

==== הקוטב הצפוני ====
כשאדולפוס גרילי הוביל את משלחת מפרץ ליידי פרנקלין בקוטב הצפוני מטעם , שתי ספינות סיוע נכשלו לאתר את המשלחת. עד שספינת הסיוע השלישית הגיעה רק שבעה מתוך העשרים וחמישה במשלחת שרדו.<ref name=":20" /><ref name=":29" /> בשנת 1879, ג׳ורג׳ מלוויל צורף למשלחת בקוטב הצפוני על ידי צי ארצות הברית. הספינה של המשלחת נתקעה בקרח באוקיינוס הארקטי והותירה אותו ואת חבריו במשלחת במצב הישרדות. בעודם מקווים להגיע לחופי סיביר, המשלחת התפצלה לשלוש סירות הצלה כשמלוויל פיקד על אחת מהן. סירתו של מלוויל הגיעה בהצלחה לנהר לנה שבסיביר. מכל המשלחת רק סירתו של מלוויל שרדה. מאוחר יותר, מלוויל ארגן משלחת בעקבות הספינה שנותרה בקרח הארקטי כדי להשיב את התיעודים והישגי המשלחת לארצות הברית.<ref name=":36" />

==== רוסיה ====
בנוסף לדאל, גם ג׳ורג׳ קנאן הצטרף למשלחת הטלגרף הרוסי–אמריקאי, אלא בצידו הרוסי של המיזם בחצי האי קמצ׳טקה.<ref name=":38" /> לאחר פירוק משלחת הטלגרף בשנת 1870, קנאן שב לרוסיה כדי לחקור את אזור קווקז.<ref name=":38" /> קנאן המשיך לחקור את רוסיה כעיתונאי מטעם סוכנות הידיעות AP, בזמנו חשף והמחיש לציבור האמריקאי את אופיו הדכאני של המשטר הרוסי המלוכני בשפה תקיפה; כתוצאה מכך, קנאן גורש מהאימפריה הרוסית בשנת 1903.<ref name=":38" /> קנאן המשיך לדווח על רוסיה מהצד היפני במלחמת רוסיה–יפן.<ref name=":38" />

==== מקומות נוספים ====
בשנת 1865 הרברט אוגדן יצא למשלחת בניקרגואה, ובשנת 1870 בפנמה.<ref></ref> ג׳ון בארטלט מיפה חופים במערב אפריקה, חקר את ו במקסיקו, והוביל את אניית הסקר הגאודטי בלייק בים הקריבי בין קובה וג׳מייקה.<ref name=":23" /> בשנת 1872 ג׳ורג׳ גוד התנדב לנציבות הדגה מיד לאחר שהוקמה, היכן שצורף למשלחות מטעם הנציבות בחופיה האטלנטיים של אמריקה הצפונית כדי לאתר מינים ימיים חדשים.<ref name=":12" /> גרוב גילברט השתתף בסקר הגאולוגי של ג׳ון ניוברי שנערך במדינת אוהיו בשנים 1869–1870.<ref name=":27" /> בשנת 1909 ארתור דייוויס נשלח לתכנן את תעלת פנמה.<ref name=":7" /> בנוסף, באותה שנה, דייוויס ערך סקרים הידרוגרפיים בפוארטו ריקו ובטורקמינסטן, ובשנת 1914 תיעד את השיטפונות בסין.<ref name=":7" /> בין השנים 1894–1904 הנשאו עבד על סיווג מיני ציפורים באיי הוואי.<ref name=":31" /> אוטו טיטמן השתתף במשלחות וסיורים רבים מטעם הסקר הגאודטי, בין המשלחות החשובות שלו ניתן למנות את המשלחת ליפן בשנת 1874 היכן שערך תצפיות על כוכב נגה, כמו כן, את תפקידו במשא ומתן בין ארצות הברית ובריטניה בקביעת הגבול המדויק בין קנדה וארצות הברית.<ref name=":35" /> בשנת 1901 וויליאם פאוול יצא לעצב את ספרי הלימוד ותוכנית הלימודים בפיליפינים, זמן קצר לאחר שהאיים הועברו לשליטת ארצות הברית.<ref name=":39" />

=== הוראה באקדמיה ===
לפחות חמישה מהמייסדים לימדו באופן פעיל במוסדות אקדמיים, ביניהם: מרקוס בייקר לימד מתמטיקה באוניברסיטת מישיגן לפני שהצטרף לסיוריו של דאל באלסקה בשנת 1872.<ref name=":16" /> פרנק בייקר היה חבר סגל אקדמי בכיר בהוראת האנטומיה באוניברסיטת ג׳ורג׳טאון.<ref name=":5" /> גור היה חבר סגל אקדמי בכיר במתמטיקה באוניברסיטת ג׳ורג׳ וושינגטון.<ref name=":26" /> וולינג היה מרצה בספרות אנגלית, היסטוריה, משפטים, ופילוסופיה באוניברסיטת פרינסטון, והיה נשיאן של אוניברסיטת גו׳רג׳ וושינגטון ומכללת סיינט ג׳ון במדינת מרילנד.<ref name=":34" /> בנוסף, וולינג היה עמית במספר אגודות מדעיות ושירת כנשיאו השלישי של מועדון הקוסמוס, היכן שנוסדה האגודה.<ref name=":34" /> טרם שיצא לחקור ארצות, ישראל ראסל לימד כמה שנים גאולוגיה באוניברסיטת קולומביה.<ref name=":41" /> בשנת 1892 ראסל שב ללמד גאולוגיה באוניברסיטת מישיגן.<ref name=":41" />

=== גלריית המייסדים ===
<gallery mode="nolines" heights="100" caption="גלריית שלושים ושלושת מייסדי האגודה הלאומית לגאוגרפיה של ארצות הברית">
קובץ:Cleveland Abbe 1912.jpg|קְלִיבְלֶנְד אַבִּיי
קובץ:HerbertOgden.jpg|הֶרְבֶּרְט גוֹבֶרְנוֹר אוֹגְדֶן
קובץ:Bartlett1-600x749.jpg|ג׳וֹן רְאַסֶל בְּאַרְטְלֶט
קובץ:Birnie1-473x590.jpg|רוֹגֶ׳רְס בִּירְנִי
קובץ:Marcus Baker So Cal Hist Soc.JPG|מַרְקוּס בֵּייקְר
קובץ:FrankBaker.png|פְרַנְק בֵּייקֶר
קובץ:ChasJBell1.jpg|צַ׳רְלֶס גֵ׳יימְס בֶּל
קובץ:George Brown Goode 1.jpg|ג׳וֹרְג׳ בְּרַאוֹן גוּד
קובץ:JamesHGore.jpg|גֵ׳יימְס הוֹוְאַרְד גוֹר
קובץ:Johnson-with-plane-table-and-horsecropped.jpg|וִילְאַרְד דְרֵייק ג׳וֹנְסוֹן
קובץ:Grove Karl Gilbert (1843–1918).jpg|גְרוֹב קַרְל גִילְבֶּרְט
קובץ:Henry Gannett.jpg|הֶנְרִי גַַנֶט
קובץ:GannettSamuel.jpg|סַמוּאֶל גַַנֶט
קובץ:Explorers and Travellers - 1904 - Frontispiece.jpg|אֲדוֹלפוּס גְרִילִי
קובץ:Clarence Dutton.jpg|קְלַרֶנְס דַטוֹן
קובץ:William H Dall.jpg|ווילִיאֶם הִילִי דְאַל
קובץ:Davis1-600x748.jpg|אַרְתוּר פְּאַוול דֵייוויס
קובץ:Gardiner Greene Hubbard, LCCN2010645713 (cropped).jpg|גַרְדִינֶר גְרִין האַבָּרְד
קובץ:Everett.jpg|אֶדוּאַרְד אֶוורֶט הָיידֶן
קובץ:Henry Wetherbee Henshaw 1904.JPG|הֶנְרִי הֶנְשְאוֹ
קובץ:James Clarke Welling.jpg|גֵ׳יימְס קְלְאַרְק ווֶלִינְג
קובץ:Tittman.jpg|אוֹטוֹ הִילְגְאַרְד טִיטְמַן
קובץ:Robert Muldrow.jpg|רוֹבֶּרְט מוֹלְדְרוֹ
קובץ:MitchellHenry.jpg|הנרי מִיטְשֶל
קובץ:George Wallace Melville;h92108.jpg|ג׳וֹרְג׳ וואַלְאַס מֶלְוויל
קובץ:Clinton Hart Merriam cph.3b44758.jpg|קְלִינְטוֹן האַרְט מֶרִיאַם
קובץ:Major John Wesley Powell LCCN2004672794.jpg|ג׳ון וֶסְלִי פְּאַוול
קובץ:William Bramwell Powell.jpg|ווילִיאֶם בְּרַמְוֶול פְּאַוול
קובץ:George Kennan 1885.jpg|ג׳וֹרְג׳ קֶנְאַן
קובץ:Israel Russell.jpg|ישראל רְאַסֶל
קובץ:Appletons' Schley Winfield Scott.jpg|ווינְפִילְד סְקוֹט שְלִי
קובץ:Thompsonportait.jpg|אַלְמוֹן הְאַרִיס תוֹמְפְּסוֹן
קובץ:Thompson gilbert-600x732.jpg|גִילְבֶּרְט תוֹמְפְּסוֹן
</gallery>

== ראו גם ==
* שרבט גולה – ”הנערה האפגנית“ שהופיע בשער הירחון של מהדורת יוני 1985.
* ג׳יין גודול
* פרויקט הגנוגרפיה

== קישורים חיצוניים ==

* 
* 
* 
* 
* 
* 

* 
* 

== ביאורים ==

== הערות שוליים ==

*
קטגוריה:כתבי עת למדע פופולרי
קטגוריה:ישראל: כתבי עת למדע פופולרי
קטגוריה:מדעי כדור הארץ
קטגוריה:ארצות הברית: מדע וטכנולוגיה
קטגוריה:זוכי פרס נסיך אסטוריאס לתקשורת ומדעי הרוח
קטגוריה:וושינגטון די. סי.: ארגונים